CELEX: 62015CN0483
Language: mt
Date: 2015-09-11 00:00:00
Title: Kawża C-483/15: Talba għal deċiżjoni preliminari mressqa mill-Consiglio di Stato (l-Italja) fil-11 ta’ Settembru 2015 – Autorità Garante della Concorrenza e del mercato vs Albini & Pitigliani SpA

16.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 381/22
            
         Talba għal deċiżjoni preliminari mressqa mill-Consiglio di Stato (l-Italja) fil-11 ta’ Settembru 2015 – Autorità Garante della Concorrenza e del mercato vs Albini & Pitigliani SpA
   (Kawża C-483/15)
   (2015/C 381/24)
   Lingwa tal-kawża: it-Taljan
   
      Qorti tar-rinviju
   
   Consiglio di Stato
   
      Partijiet fil-kawża prinċipali
   
   
      Rikorrenti: Autorità Garante della Concorrenza e del mercato
   
      Konvenuta: Albini & Pitigliani SpA
   
      Domanda preliminari
   
   Il-prinċipju ta’ proporzjonalità li għandu jiggwida l-proċess ta’ kwantifikazzjoni tal-pieni – hekk kif affermat fl-Artikolu 49 tal-Karta tad-Drittijiet Fundamentali tal-Unjoni Ewropea – jipprekludi interpretazzjoni tal-Artikolu 23(2)(a) tar-Regolament Nru 1/2003 (1), bħal dik stabbilita mill-Kummissjoni permezz tal-Linji gwida tagħha għall-kalkolu tal-multi (2006/C201/02) u l-applikazzjoni tagħha b’mod partikolari fuq il-livell nazzjonali, – interpretazzjoni li abbażi tagħha l-multa li għandha tiġi imposta fuq l-impriżi li kisru l-projbizzjoni ta’ akkordji li jirrestrinġu l-kompetizzjoni għandha tiġi kkalkolata billi jiġu applikati ċ-ċirkustanzi [attenwanti jew aggravanti] għall-ammont bażiku li jirriżulta mid-diversi fatturi kollha li għandhom jittieħdu inkunsiderazzjoni skont il-leġiżlazzjoni tal-UE u, f’kull każ, qabel it-tnaqqis ta’ 10 % tad-dħul mill-bejgħ, bir-riskju li l-applikazzjoni taċ-ċirkustanzi attenwanti għall-ammont bażiku tirriżulta kompletament inadatta sabiex tipproduċi l-effett ta’ personalizzazzjoni tal-multa li ċ-ċirkustanzi [attenwanti jew aggravanti] tagħha huma, għall-kuntrarju, stabbiliti minn qabel permezz tal-aġġustament tal-ammont tal-multa skont il-karatteristiċi speċifiċi tal-każ konkret?
   
      (1)  Regolament tal-Kunsill (KE) Nru 1/2003, tas-16 Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, 8, Vol. 2, p. 205).